Ca absolvenţi ai acestei secţii elevii obţin, în urma unui examen, un certificat care atestă pregătirea în domeniul informaticii.

Cele trei laboratoare dispun de o reţea formată din 90 computere, conectate la Internet.

Admiterea la aceasta secţie se face prin repartizare computerizată.

La colegiul „Petru Rareş” se studiază limbajul de programare C++.

La cerere, la începutul clasei a IX-a, se poate opta pentru studiul limbii spaniole ca limbă modernă 2.

Începând din 2006, în şcoala noastră funcţionează un centru acreditat pentru obţinerea „permisului european pentru utilizarea calculatorului” – ECDL; din anul 2014, colegiul nostru este centru de examen pentru obținerea certificatului IC3 – Internet and Computing Core Certification.

Avantajele oferite de această secţie, în comparaţie cu celelalte secţii reale ale colegiului sunt reprezentate de posibilitatea de a urma traiecte educaţionale individualizate, prin oferta de ore de CDS mai mare decât la alte secţii de matematică-informatică.

În anii anteriori, ultimele medii de admitere la această secţie au fost ***9,32*** în 2020, ***8,87*** în 2021, ***9,36*** în 2022.

**Plan de învățământ pentru secția MATEMATICĂ - INFORMATICĂ**

|  |  |  |  |  |
| --- | --- | --- | --- | --- |
| **Disciplina** | **Clasa IX** | **Clasa X** | **Clasa XI** | **Clasa XII** |
| Limba și literatura română | 4 | 3 | 3 | 3 |
| Limba engleză | 2 | 2 | 2 | 2 |
| Limba modernă 2 | 2 | 2 | 2 | 2 |
| Matematică | 4 | 4 | 4 | 4 |
| Fizică | 3 | 3 | 3 | 3 |
| Chimie | 2 | 2 | 1 | 1 |
| Biologie | 2 | 2 | 1 | 1 |
| Istorie | 1 | 1 | 1 | 1 |
| Geografie | 1 | 1 | 1 | 1 |
| Logică și argumentare | 1 |  |  |  |
| Psihologie |  | 1 |  |  |
| Educație antreprenorială |  | 1 |  |  |
| Economie |  |  | 1 |  |
| Filozofie |  |  |  | 1 |
| Religie | 1 | 1 | 1 | 1 |
| Educație muzicală | 0,5 | 0,5 |  |  |
| Educație vizuală | 0,5 | 0,5 |  |  |
| Educație fizică | 1 | 2 | 1 | 1 |
| Informatică | 1 | 1 | 4 | 4 |
| Tehnologia informației și comunicării – TIC | 2 | 1 |  |  |
| Dirigenție | 1 | 1 | 1 | 1 |
| CDS | 1 | 1 | 3-4 | 3-4 |
| **TOTAL** | **30** | **30** | **29-30** | **29-30** |

Pentru specializarea matematică – informatică intensiv informatică, la planul de învățământ de mai sus se adaugă în fiecare an de liceu câte 3 ore de laborator de informatică, ore în care cursurile se fac pe grupe.